Publication: Magyar Közlöny
Issue: MK-2001-30 (Year: 2001, Number: 30)
Era: 1990-2004
Section: Mindezek érdekében felül kell vizsgálni a pártok működéséről és gazdálkodásáról szóló 1989. évi XXXIII. törvényt, és a Kormány elé kell terjeszteni a szükséges jogszabály-módosítás tervezetét.
Paragraph Index: 371

3. Bérpolitika, bérrendszerek 3.1. A Kormány vállalja, hogy a 2000. évi tényleges keresetalakulás ismeretében 2001. év elején olyan egyszeri bérkiegészítést hajt végre, amely a 2000. évi KSH által mért tényleges átlagkereset-növekedést 13%-ra egészíti ki a közszféra mindazon főbb ágazatában (alágazatában, szakágazatában), ahol ennél kisebb keresetnövekedés valósult meg. A Kormány a tervezett intézkedésről, annak részleteiről februárban tárgyal az illetékes szakszervezetekkel. A kifizetésekre a márciusi illetmények április eleji folyósításával együtt kerülhet sor. KÖZLEMÉNYEK, HIRDETMÉNYEK V. rész 2001/30. szám 3.2. A SZEF az eddig folytatott tárgyalások eredményének tekinti, hogy a Kormány — a 2001—2002. évi költségvetési törvényben — javítja a közalkalmazottak és a köztisztviselők kereseti viszonyait, ezzel mérsékelve a versenyszférához viszonyított nagy kereseti lemaradást. Jelentősen emelkedik az országos minimális bér. A Kormány az intézkedésekhez szükséges pénzügyi forrásokat az államháztartási alrendszerekben biztosítja. A SZEF elengedhetetlennek tartja ennek a folyamatnak a folytatását. A Kormány elismeri ezeknek az igényeknek a jogosságát, és minden rendelkezésére álló eszközzel elősegíti, hogy a következő években az intézményi szférában a versenyszférához képest nagyobb mértékben emelkedjenek az átlagkeresetek. 3.3. A Kormány vállalja, hogy a 2002. év elején — amennyiben szükséges — bérkiegészítést valósít meg a szakszervezetekkel egyeztetve, azzal a céllal, hogy az éves átlagkereset növekménye érje el az inflációs ráta, valamint a GDP növekmény felének megfelelő mértéket. 3.4. A felek ez év májusában áttekintik és értékelik a

Source: https://magyarkozlony.hu/hivatalos-lapok/559b305850c61a905aff9e40b05718d7c15c988e/dokumentumok/4d11691500ef45e9ed8ad117bf78877febb26c92/letoltes